Ministerul Sănătăţii

DIRECŢIA de Sănătate Publică a Judeţului SIBIU

# Sibiu, str. Gh. Bariţiu, nr. 3 ; cod 550178 ; Tel.: 0269 - 210071 / 211566 Fax : 0269 - 217092

e-mail : runos@dspsibiu.ro ; website : [[www.dspsibiu.ro](http://www.dspj-sibiu.rdslink.ro)](http://www.dspj-sibiu.rdslink.ro)

*Operator prelucrare date cu caracter personal în conformitate cu Regulamentul (UE) 679/2016  înregistrat sub nr.38232 la ANSPDCP*



Nr.SB-5582/05.05.2025

**ANUNȚ DE RECRUTARE**

**pentru ocuparea unui post contractual vacant de șofer treapta I la Compartimentul administrativ și mentenanță**

În conformitate cu prevederile art. 14 – art. 67 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și a articolului 38 alin. (10) din Legea-cadru nr. 153/2017, Direcția de Sănătate Publică a județului Sibiu organizează concurs pentru ocuparea unui post contractual vacant de șofer treapta I la Compartimentul administrativ și mentenanță.

**Denumirea postului:** Șofer treapta I la Compartimentul administrativ și mentenanță.

Contractul individual de muncă se încheie pe **perioadă nedeterminată, normă întreagă, respectiv 40/ore/săptămână**.

Condiţiile de participare la concurs, documentele pe care trebuie să le conțină dosarul de înscriere la concurs şi bibliografia se afişează la sediul și pe site-ul Direcției de Sănătate Publică a județului Sibiu: www.dspsibiu.ro secțiunea RUNOS - personal DSP Sibiu.

**Calendarul concursului:**

Concursul constă în susținerea următoarelor probe și se va desfășura la sediul Direcției de Sănătate Publică a județului Sibiu, str. Gheorghe Barițiu, nr. 3, Sibiu, jud.Sibiu:

- **Selecția dosarelor de concurs** în data de **20 mai 2025**, ora 1200

- **Proba scrisă** în data de **27 mai 2025**, ora 1000

- **Proba interviu** în data de **02 iunie 2025**, ora 1000

Dosarele de înscriere la concurs se pot depune în termen de 10 zile lucrătoare de la data publicării, respectiv în perioada **06 mai 2025 – 19 mai 2025**, ora 1500.

**Condiţii generale:**

Conform art. 15 din Regulamentul - cadru aprobat prin H.G. nr.1336/2022, cu modificările şi completările ulterioare, poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

(1) Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:

a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) persoana să cunoască limba română, scris şi vorbit;

c) persoana să aibă capacitate deplină de exerciţiu;

d) persoana să îndeplinească condiţiile de studii necesare ocupării postului;

e) persoana să îndeplinească condiţiile de vechime, respectiv de experienţă necesare ocupării postului, după caz;

f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;

g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) contractul să nu conţină clauze de confidenţialitate sau, după caz, clauze de neconcurenţă.

(2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.

Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare.

**Condiții specifice**

* + - Studii de specialitate: studii medii;
    - Permis de conducere categoria B;
    - Cazierul auto;
    - 3 ani vechime în activitatea ca șofer (conducător auto) - persoana trebuie să fi desfășurat efectiv activitatea profesională de conducere auto timp de cel puțin 3 ani, indiferent de funcția ocupată. Candidații vor prezenta documente oficiale care atestă experiența profesională de conducător auto;
    - Vechimea în muncă: minim 5 ani;
    - Disponibilitate pentru deplasări în interes de serviciu;

|  |  |  |
| --- | --- | --- |
| **Nr. crt.** | **BIBLIOGRAFIE** | **TEMATICĂ** |
| 1. | Ordin nr. 6.161 din 20 decembrie 2024 privind aprobarea Regulamentului de organizare şi funcţionare a direcţiilor de sănătate publică judeţene şi a municipiului Bucureşti, cu modificările și completările ulterioare. | Ordin nr. 6.161 din 20 decembrie 2024 privind aprobarea Regulamentului de organizare şi funcţionare a direcţiilor de sănătate publică judeţene şi a municipiului Bucureşti, cu modificările și completările ulterioare. |
| 2. | Ordonanța de urgență nr. 57 din 3 iulie 2019 privind Codul administrativ, cu modificările și completările ulterioare. | Ordonanța de urgență nr. 57 din 3 iulie 2019 privind Codul administrativ: Partea a VI-a, Titlu III-Personalul contractual din autoritățile și instituțiile publice, Partea VII-a - Răspunderea administrativă. |
| 3. | Ordonanţa de urgenţă a Guvernului nr. 195/2002 privind circulaţia pe drumurile publice, cu modificările și completările ulterioare. | Ordonanţa de urgenţă a Guvernului nr. 195/2002 privind circulaţia pe drumurile publice, cu modificările și completările ulterioare. |
| 4. | Lege nr. 319 din 14 iulie 2006 a securităţii şi sănătăţii în muncă, cu modificările și completările ulterioare. | Lege nr. 319 din 14 iulie 2006 a securităţii şi sănătăţii în muncă, cu modificările și completările ulterioare. |

**Atribuțiile principale ale postului:**

-respectă și aplică normele de circulație pe drumurile publice în ce privește conducerea preventivă și intreținerea elementelor de rulare, frânare, iluminat și păstrarea a vizibilității;

-răspunde de starea tehnică și buna funcționare a autoturismului;

-întocmește foile de parcurs;

**Dosarul de înscriere** la concurs trebuie să conţină în mod obligatoriu documentele prevăzute la art. 35 alin. (1) lit. a), b), c), d), e), g) și i) din Regulamentul - cadru aprobat prin H.G. nr.1336/2022, cu modificările şi completările ulterioare:

a)formular de înscriere la concurs, conform modelului prevăzut la anexa nr. 2 din Hotărârea Guvernului nr.1336/2022, cu modificările şi completările ulterioare, ce poate fi descărcat de pe site-ul dspsibiu.ro;

b)copia actului de identitate sau orice alt document care atestă identitatea, potrivit legii, aflate în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) curriculum vitae, model comun european.

**Certificarea copiilor de pe actele solicitate se face după prezentarea actului în original, prin aplicarea mențiunii *”conform cu originalul* ”la R.U.**

**Calendarul de desfăşurare al concursului**, respectiv datele de desfăşurare a probelor de concurs, termenele în care se afişează rezultatele pentru fiecare probă, termenele în care se pot depune şi în care se afişează rezultatele contestaţiilor, precum şi termenul în care se afişează rezultatele finale se va face cu respectarea Regulamentului - cadru aprobat prin H.G. nr. 1336/2022, cu modificările şi completările ulterioare.

**Calendarul concursului/examenului:**

|  |  |  |  |
| --- | --- | --- | --- |
| **Nr.crt** | **Etapă concurs** | **Data/perioada** | **Ora** |
| 1. | **Depunerea dosarelor de înscriere** la concurs la Direcția de Sănătate Publică a jud. Sibiu, str. Gh.Barițiu nr.3, camera 2 , Biroul RU | **06.05.2025 -**  **19.05.2025** | Luni - joi: 0830-1500  Vineri: 0830-1300 |
| 2. | **Selecția dosarelor de concurs**  Afișarea rezultatelor la selecția dosarelor (admis/respins) | **20.05.2025** | 12 00 |
| Termen limită pentru depunerea contestațiilor privind selecția dosarelor | 21.05.2025 | 12 00 |
| Afișarea rezultatelor la soluționarea contestațiilor | 22.05.2025 | 12 00 |
| 3. | **Susținerea probei scrise** | **27.05.2025** | 10 00 |
| Afișarea rezultatelor la proba scrisă | 28.05.2025 | 12 00 |
| Depunerea contestațiilor privind rezultatele la proba scrisă | 29.05.2025 | 12 00 |
| Afișarea rezultatelor la soluționarea contestațiilor | 30.05.2025 | 12 00 |
| 4. | **Susținerea probei de interviu** | **02.06.2025** | 10 00 |
| Afișarea rezultatelor la proba interviului | 02.06.2025 | 14 00 |
| Depunerea contestațiilor privind rezultatele la proba interviului | 03.06.2025 | 14 00 |
| Afișarea rezultatelor la soluționarea contestațiilor | 04.06.2025 | 12 00 |
| 5. | **Afișarea rezultatelor concursului** | **04.06.2025** | 1400 |

Publicat în data de 06 mai 2025. Informații suplimentare se pot obţine la sediul Direcției de Sănătate Publică Sibiu, la doamna Tîlvan Gabriela-Cristina, tel. 0269210071 int.107, e-mail salarii@dspsibiu.ro.